Benedictus XI
Benedictus XI Res apud Vicidata repertae: Nativitas: 1240; Tarvisium Obitus: 7 Iulii 1304; Perusia Patria: Dicio Pontificia Pontificatus 1303 - 1304 Praecessor: Bonifacius VIII Successor: Clemens V Insignia heraldica Benedictus XI, nomine nativo "Nicolaus Boccassii" (natus anno 1240 Tarvisii in regione Italiae Venetia; Perusiae mortuus die 7 Iulii 1304), fuit papa catholicus i.e. episcopus Romanus a die 22 Octobris 1303. Nicolaus Boccassinus vel Boccassii, filius notarii Boccassii, frater Dominicanus factus est et ab anno 1296 fratrum magister. Anno 1298 Cardinalis presbyter titulo Sanctae Sabinae a papa Bonifacio VIII creatus est, ab anno 1300 episcopus Ostiensis. Anno 1302 legatus pontificius in Hungariam missus est. Quamquam sacrorum interdictum contra regem Franciae Philippum IV revocavit, Benedictus XI Guilielmo de Nogaret ministro Philippi IV et aliis, qui Anagniae predecessorem eius Bonifacium VIII in vincula coniecerunt, sacra interdixit. Benedictus XI Perusiae repente obiit die 7 Iulii 1304. Anno 1736, beatificatus est Papa Clemente XII et dies festus eius 7 Iulii celebratur.